Folketing
1999-03-05

Det er en udløber af kommuneaftalen fra sidste år, og der snakker vi fleksibilitet både med hensyn til åbningstider, deltidspladser og mere fleksibel takstpolitik. Så vi lægger altså i høj grad vægt på, at børn og forældre skal have mulighed for at være sammen, men altså også, at forældrene har et medansvar. Og jeg synes, det kammer fuldstændig over, hvis man begynder at tale om, hvis vi skal sige det lidt provokerende, offentligt ansatte forældre, hvis man nu skal have penge for at være sammen med sine egne børn. Det er jo et skråplan, hvis man forestillede sig, man skulle have penge for andre offentlige ydelser, man ikke benyttede sig af, og det er også et skråplan i retning af den tankegang, at flere skal have mere, når vi snakker offentlige ydelser.